එය දින 136 කට පසු මෙරටින් වාර්තා වූ අඩුම කොරෝනා ආසාදිත පුද්ගල මරණ සංඛ්‍යාවයි.ලබන 21 වැනිදා බස්නාහිර පළාතේ පාසැල් කිහිපයක උසස් පෙළ හා සාමන්‍ය පෙළ පංති ඇරඹීමට තීරණය කර ඇති බව සෞඛ්‍ය අමත්‍ය කෙහෙළිය රඹුක්වැල්ල අද මහනුවරදී සඳහන් කළා.කෙසේ වෙතත්, අප කළ විමසීමකදී අධ්‍යාපන අමාත්‍ය දිනේෂ් ගුණවර්ධන පැවසුවේ එවැනි තීරණයක් මෙතෙක් ගෙන නොමැති බවයි.බස්නාහිර පළාතේ උසස්පෙළ පංතිවල සිසුන් සඳහා එන්නත් ලබාදීම පමණක් ලබන සතියේදී ආරම්භ කරන බව අධ්‍යාපන අධ්‍යාපන අමාත්‍යවරයා සඳහන් කළා.ඒ අනුව අවුරුදු 18ත් 19ත් අතර සිසුන් එන්නත් කිරීමේ නියමු ව්‍යාපෘතිය ලබන 15වැනිදා කොළඹ දිස්ත්‍රික්කයේ තෝරාගත් පාසල් කිහිපයකින් ආරම්භ කිරීමට නියමිතයි.අද දිනයේ මේ දක්වා කොරෝනා ආසාදිතයින් 542 දෙනෙකු හඳුනාගෙන ඇති අතර, ඒ සමඟ මෙරට සමස්ත ආසාදිතයින් සංඛ්‍යාව 525,479 ක් දක්වා ඉහළ ගියා.ඊයේ සිදුවූ කොරෝනා මරණ 29 ක් සෞඛ්‍ය සේවා අධ්‍යක්ෂ ජනරාල්වරයා අද තහවුරු කළ අතර, ඒ සමඟ මෙරට සමස්ත කොරෝනා මරණ සංඛ්‍යාව දැක්වෙන්නේ 13,296ක් ලෙසයි.ඊයේ සිදුවූ මරණ 29 පසුගිය මැයි 26 වැනිදායින් පසු වාර්තා වූ අඩුම කොරෝනා මරණ සංඛ්‍යාවයි.පසුගිය දින 7 දීම දෛනික කොරෝනා මරණ වාර්තා වී ඇත්තේ 50කට අඩුවෙන්.